Taxe și impozite mai mari dacă e ales Biden. Companiile din România ar putea primi o lovitură.
Biden vrea să mărească impozitul pe profit al companiilor din SUA. Dacă iese învingător, impozitul va crește la 28%, de la 21% cât e în prezent. Și companiile din România vor trebui să se adapteze, spun experții.
Dacă Joe Biden va ieși învingător în lupta cu Donald Trump pentru Casa Albă, și companiile din România ar putea primi o lovitură. Doar unele, explică un analist.Dragoș Cabat, analist economic: "Pe termen scurt, deci, va fi posibil să vorbim de o lovitură pentru investitorii de pe piața de capital și din România."Asta pentru că agenda lui Biden include un impozit pe profit mai mare pentru companii. Adică un impozit de 28%, față de 21%, cât e în prezent.Investitorii de pe piețele de capital au temeri, spune analistul Dragoș Cabat.Totuși, o administrație democrată ar putea duce la o politică mai modernă și mai bună pentru omul de rând. Taxele mai mari ar viza în special companiile din domeniul tehnologic.Investitorii de pe piața de capital din România reflectă și ei această poziție. Va însemna că și firmele românești care sunt furnizori de componente sau de servicii pentru aceste mari companii multinaționale își vor diminua profiturile.